Is Jy Besny? – NG Vishoek
Home / Is Jy Besny?
Christene behoort ook besny te word – nie fisies nie maar geestelik: "Deur julle verbondenheid met Hom is julle ook besny, nie met die besnydenis wat deur mense verrig word nie, maar met die besnydenis deur Christus, en dit bestaan in die wegneem van die sondige natuur van die mens" (Kolossense 2:11). Net soos die fisiese besnydenis die getuienis is van 'n verbond en heiligheid, moet gelowiges hulle harte besny as getuienis van die Nuwe Verbond en gevolglike heiligheid. "Nie hy is 'n Jood wat dit uiterlik is nie, en nie dit is besnedenheid wat uiterlik aan die liggaam gedoen is nie. Nee, hy is 'n Jood wat dit innerlik is, en dit is besnedenheid wat in die hart gedoen is deur die Gees, nie volgens die wetsvoorskrifte nie. So iemand ontvang lof, nie van mense nie, maar van God" (Romeine 2:28-29).